《集太白语酬僧净月》
元代·张雨

主人碧岩里，为余话幽栖。真诀自从茅氏得，风流还与远公齐。

满堂空翠如可扫，而君解来一何好。白玉麈尾谈重玄，琉璃砚水常枯槁。

苍苍云松，拂彼白石。世人闻此皆掉头，就中与君心莫逆。

袖拂紫烟去，空中闻天鸡。借问苏耽鹤，早晚向江西。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。